༈ བྷྱོཿ༔ ཆོས་དབྱིངས་བདེ་བ་ཆེན་པོའི་ཞིང་། །གཞི་གནས་ཡེ་ཤེས་མཁའ་
འགྲོ་ལྔ། །འབུམ་ཕྲག་དཔའ་བོ་མཁའ་འགྲོའི་ཚོགས། །འདིར་གཤེགས་འདོད་ཡོན་
ཚོགས་མཆོད་བཞེས། །རྣལ་འབྱོར་རྩ་རླུང་ཉམས་པ་དང་། །ཕྱི་ནང་འབྱུང་བ་འཁྲུགས་པ་
ལས། །མཁའ་འགྲོའི་སུན་མ་འབྱུང་བ་ན། །ཡེ་ཤེས་མཁའ་འགྲོ་མི་གཡོ་ཡང༌། །འཇིག་
རྟེན་ཚུལ་འཛིན་མཁའ་འགྲོ་རྣམས། །འདོད་ཡོན་ལོངས་སྤྱོད་དགྱེས་པར་རོལ། །རྡོ་
རྗེའི་གླུ་དང་གར་གྱིས་མཆོད། །ལྟ་སྒོམ་སྤྱོད་པ་ཉམས་བཤགས་ན། །དཔའ་བོ་
མཁའ་འགྲོའི་སུན་མ་ཟློག །མཁའ་འགྲོ་སྡེ་བཞིའི་དར་སྣ་བསྡུས། །གསང་སྔགས་རྡོ་
རྗེ་སློབ་དཔོན་དང་། །འདི་ན་བཞུགས་པའི་མཆེད་ལྕམ་ཀུན། །ཚེ་འཕྲང་བར་ཆད་ཁྱོད་
ཀྱིས་སོལ། །རྡོ་རྗེ་ཚེ་ཡི་དཔལ་ཁུག་ཅིག །བྷྱོཿ མཁའ་དབྱིངས་བདེ་ཆེན་ཞིང་ཁམས་
ན༑ ༑སྟོང་གསལ་འབྲས་བུའི་མཁའ་འགྲོ་ལྔ། །ཡེ་ཤེས་ཌཱཀྐི་བྱེ་བ་འབུམ། །འཁོར་དང་
ཡང་འཁོར་བསམ་མི་ཁྱབ། །འདིར་གཤེགས་འདོད་ཡོན་ཚོགས་མཆོད་བཞེས། །རྣལ་
འབྱོར་རྩ་རླུང་ཉམས་པ་དང་། །ཕྱི་ནང་འབྱུང་བ་འཁྲུགས་པ་ལས། །མཁའ་འགྲོའི་སུན་
མ་འབྱུང་བ་ན། །ཡེ་ཤེས་མཁའ་འགྲོ་མི་གཡོ་ཡང་། །འཇིག་རྟེན་ཚུལ་འཛིན་མཁའ་འགྲོ་
རྣམས། །འདོད་ཡོན་ལོངས་སྤྱོད་དགྱེས་པར་རོལ། །རྡོ་རྗེའི་གླུ་དང་གར་གྱིས་མཆོད། །
ལྟ་སྒོམ་སྤྱོད་པ་ཉམས་བཤགས་ན། །དཔའ་བོ་མཁའ་འགྲོའི་སུན་མ་བཟློག །མཁའ་
འགྲོ་སྡེ་བཞིའི་དར་སྣ་བསྡུས། །གསང་སྔགས་རྡོ་རྗེ་སློབ་དཔོན་དང་། །འདི་ན་བཞུགས་
པའི་མཆེད་ལྕམ་ཀུན། །ཚེ་འཕྲང་བར་ཆད་ཁྱོད་ཀྱིས་སོལ། །རྡོ་རྗེ་ཚེ་ཡི་དཔལ་ཁུག་
ཅིག །བྷྱོཿ གནས་མཆོག་ཉི་ཤུ་རྩ་བཞི་ན། །མཁའ་འགྲོའི་གཙོ་མོའི་ཉི་ཤུ་བཞི། །གཙོ་མོ་
མི་མངོན་དབྱིངས་ན་བཞུགས། །འཁོར་གྱིས་མཁའ་འགྲོ་བྱེ་བ་འབུམ། །སྐུ་མདོག་ཕྱག་
174

སུན་བཟློག
མཚན་མ་ངེས་ཏེ། །ལ་ལ་རྒན་ལ་ལ་ལ་གཞོན། །ལ་ལ་ཆགས་བཞད་ལ་ལ་ཁྲོ། །ཚུལ་
དང་ཚུལ་མིན་མ་ངེས་ཏེ། །ལམ་ལ་སློབ་པའི་ཚུལ་སྟོན་ཅིང་། །འབུམ་ཕྲག་ཡངས་པའི་
མཁའ་འགྲོ་རྣམས། །འདིར་གཤེགས་འདོད་ཡོན་ཚོགས་མཆོད་བཞེད། །རྣལ་འབྱོར་
རྩ་རླུང་ཉམས་པ་དང༌། །ཕྱི་ནང་འབྱུང་བ་འཁྲུགས་པ་ལས། །མཁའ་འགྲོའི་སུན་མ་
འབྱུང་བ་ན། །ཡེ་ཤེས་མཁའ་འགྲོ་མི་གཡོ་ཡང་། །འཇིག་རྟེན་ཚུལ་འཛིན་མཁའ་འགྲོ་
རྣམས། །འདོད་ཡོན་ལོངས་སྤྱོད་དགྱེས་པར་རོལ། །རྡོ་རྗེ་གླུ་དང་གར་གྱིས་མཆོད། །ལྟ་
སྒོམ་སྤྱོད་པས་ཉམས་བཤགས་ན། །དཔའ་བོ་མཁའ་འགྲོའི་སུན་མ་ཟློག །མཁའ་འགྲོ་
སྡེ་བཞིའི་དར་སྣ་བསྡུས། །གསང་སྔགས་རྡོ་རྗེ་སློབ་དཔོན་དང༌། །འདི་ན་བཞུགས་
པའི་མཆེད་ལྕམ་ཀུན། །ཚེ་འཕྲང་བར་ཆད་ཁྱོད་ཀྱིས་སོལ། །རྡོ་རྗེ་ཚེ་ཡི་དཔལ་ཁུག་
ཅིག །མདོར་ན་གནས་གསུམ་བཞུགས་པ་ཡི། །ཡེ་ཤེས་འཇིག་རྟེན་མཁའ་འགྲོ་
རྣམས། །འདིར་གཤེགས་ཚོགས་ཀྱི་ལོངས་སྤྱོད་བཞེས། །ཐུགས་དང་འགལ་བའི་ལས་
བགྱིས་པ། །མཐོལ་ལོ་བཤགས་སོ་ཉམས་པ་བསྐང་། །དབྱིངས་དང་འཇིག་རྟེན་མཁའ་
འགྲོ་རྣམས། །མི་གཡོ་རང་གནས་དབྱིངས་ལ་བཞུགས། །སུན་མི་བར་ཆད་མ་གཏོང་
ཞིག །དམ་ཚིག་གཉན་ལ་དགོངས་མཛོད་ལ། །རྡོ་རྗེ་སློབ་དཔོན་གདན་མ་འདྲེན།
འགྲོ་རྣམས་ལྡོང་བར་འགོད་དུ་མཆི། །རྡོ་རྗེ་མཆེད་ལྕམ་གདན་མ་འདྲེན། །ལམ་གྱི་བར་
ཆད་འགྱུར་བས་ན། །དར་ཐག་བསྡུས་ལ་ཚེ་འཕྲང་སོལ། །སྐྱེ་མཆི་མེད་པ་བདེ་ཆེན་ཀློང་། །
ཞབས་པད་བརྟན་པའི་བཀྲ་ཤིས་སྩོལ། །རྡོ་རྗེ་མཆེད་ཀྱིས་བསྐུལ་བའི་ངོར། །བཀའ་མིན་གཏེར་མིན་སྨྱོན་
པའི་ཚིག །དག་སྣང་མིན་ལ་སྙན་བརྒྱུད་འང་མིན། །ཤུགས་འབྱུང་སྨྱོན་པའི་གླུ་ངག་འདི། །གཞོན་ནུ་ཆུ་སྐྱེས་མིང་གིས་སྦྱར། །
དགེའོ། །
175